text: Søguligu orð Sloans fyri 150 árum síðani
text: #000000
text: 28. mai 1865 situr ein ungur skoti í Lerwick og skrivar í dagbók sína. Hann er 26 ár, hevur havt eina persónliga umvending í heimlandi sínum og er í skrivandi stund virkin í evangeliskum verki í Hetlandi. Gjøgnum hetlendskar sjómenn hevur hann fingið at vita um viðurskiftini í Føroyum. Hesin ungi maður, sum eitur William Gibson Sloan, kennir seg kallaðan at fara til Føroya og skrivar:
text: #000001
text: ”Viðurskiftini í Føroyum hava ligið mær tungt á hjarta. Eg havi hoyrt at har búgva umleið 80...00 fólk og einir 700 hetlendingar royna har alt summarið, eisini fransar og bretar...
  Eg kenni meg drivnan og fúsan at fara at virka har í navni Guds og styrki hansara, og eg eri fullvísur í, at verk mítt skal ikki vera nyttuleyst í Harranum.
  Leiði Harrin meg við Anda sínum, sum aldri fer skeivur; veri náði Faðirsins, Sonarins og Heilaga Andans við anda mín í hesum dýra tiltaki. So við hjálp Harrans geri eg av at fara til Føroya at prædika Jesus.”
text: #000002
text: Hann kemur til Føroya ein gráligan dag seinni á árinum 1865. Ikki sá landið serliga innbjóðandi út, tá hesin ókunnugmaður steig á land. Føroyska fólkið var fátækt um hetta mundið, málið var honum fremmant, og føroyskt skriftmál ikki vanligt tá. Men miðvíst fór hann undir at læra seg danskt, so hann kundi samskifta við fólkið. Síðani fór hann undir lívslongu tænastu sína: at bera føroyingum ein evangeliskan boðskap gjøgnum samrøður, vitjanir, sang og útifundir. Hetta gjørdi hann á ein einfaldan, men vinnadi hátt, sum fekk fólk at lýða á.
  Orðini “Tro på Jesus” var heilsanin, ið mong tátíðar børn í Føroyum fingu frá hesum vinarliga fremmandamanni, sum sang við so vakrari rødd. Tey gloymdu tað ongantíð. Og hóast Sloan ikki altíð var vælkomin allastaðni, fór boðskapur hansara umsíðir at bera ávøkst um aldarskifti.
  Dagbøkur Sloans eru til varveitslu framvegis – teirra millum bókin, hann skrivaði í fyri 150 árum síðani. Hon er skrivað á enskum, og har síggjast hesar reglur, sum hann skrivaði í Hetlandi fyri 150 árum síðani.
  Ein og hvør, sum gevur lívi William Gibson Sloans gætur, má undrast yvir ta trúgv, tol og treysti, sum eyðkendi hin skotska evangelistin, ið sang so vakurt og búði við Tinghúsvegin í Havn. Hugtakandi eru søgurnar um hendan evangeliums boðbera úr Skotlandi, sum gjørdist slóbrótari fyri einari nýggjari tíð í Føroyum og fekk stóra virðing millum manna.
  William G. Sloan andaðist í Sloans Húsi á føðingardegi sínum 4. september 1914, 76 ára gamal.
text: #000003
text: Skriv et svar Annuller svar
text: #000007